Tallinna laht

Tallinna laht on Läänemere idaosas asuva Soome lahe siselaht Eesti põhjarannikul. Lahest lõunas paikneb Tallinna linn ning põhjas piiravad seda Naissaar ja Aegna saar. Idas eraldab seda Muuga lahest Viimsi poolsaar ja läänes Lohusalu lahest Suurupi poolsaar. 

Tallinna laht jaotatakse omakorda neljaks osaveekoguks: Kakumäe ehk Tiskre laheks, Kopli laheks ja Paljassaare laheks ning Tallinna reidiks. 

Tallinna laht on üks Eesti sügavamaid lahtesid. Suurim sügavus küünib ligi 100 meetrini.Autorite kollektiiv. 1996. Mereleksikon. Eesti Entsüklopeediakirjastus. lk 419 

Lahes on mitu laevasõitu ohustavat madalat – Naissaarest idas Naissaare madal (sügavus kohati 3–4 m), sellest idas Keskmadal (7,4 m), Paljassaarest loodes Vahemadal (3,8 m), Naissaare lõunatipu lähedal Hülkari madal – ja karisid (Littergrund ja Paljassaare kari).

 Viited 

 Välislingid 

 27. august 2016, ERR: Pirital levivas vetikahaisus on süüdi ka inimesed

Kategooria:Soome lahe lahed
Kategooria:Tallinna lahed